<classify> KANISA Karmeli limepanga kuzindua kitabu chake cha kwanza Septemba 29, mwaka huu, likiwa na kusudi la kufundisha watu wengi jinsi ya kuomba kwa njia ya maandishi.Akizungumza Dar es Salaam jana, Mkuu wa Karmeli Deliverance Ministry International iliyopo Tangibovu Mbezi Beach jijini humo, Mchungaji na Nabii, Enock Mwasambogo alisema kitabu hicho kina kurasa chache zenye maelekezo muhimu ya namna ya kuomba kwa Mungu na kupata majibu.Kwa mujibu wake, kwa kutumia kitabu, mtu yeyote mwenye imani anaweza kukisoma akiwa mahali popote na kupata maarifa ya jinsi ya kufikisha mahitaji yake kwa Mungu, hata kama kwa wakati fulani ameshindwa kuhudhuria ibada au mafundisho ya jinsi ya kuomba, katika chuo au nyumba ya ibada.Mungu anapenda watu wake wajue namna ya kumwendea kwa sala na maombi na ni vyema kila mwenye imani naye akajua kuomba kwa kufuata taratibu sahihi ili maombi yake yasikwame, alisema na kuongeza kuwa katika kitabu hicho, imeelezwa namna ya heshima ya kuzungumza na Mungu, nini mtu afanye na nini asifanye. Nabii Enock alisema kitabu hicho kitakachouzwa kwa Sh 5000 kwa nakala, mara baada ya kuzinduliwa kanisani hapo siku hiyo kwa lengo la kuchangia huduma, kimejibu maswali yanayozunguka vichwani mwa wengi kuhusu maombi na kuomba.Mimi ndiye mwandishi wa kitabu hicho na sikukiandika kwa akili zangu bali kwa kuongozwa na Mungu.Ni maono niliyopewa kwa kuzingatia uhitaji wa wengi kuhusu namna bora na sahihi ya kumwomba Mungu, ili kupata udhihirisho, alisema na kuongeza kuwa ni kweli tunaomba kila siku lakini si wakati wote tunaposhindwa kujibiwa tunakuwa tumeomba vyema, wakati mwingine tunakuwa tunakosea.Kutokana na maelezo yae, Mungu husema na watu wake kwa njia mbalimbali ikiwemo vitabu vitakatifu na maandiko aliyoelekeza yaandikwe kwa ajili ya watu wake vikiwemo vitabu vyenye neno la Mungu.  <topic>: KITAIFA 